Dunaszerdahely Város a községi önkormányzatokról szóló 1990. évi 369. törvény 6.§ (1) bekezdése és későbbi módosításai értelmében a következő rendeletet alkotja:

**Dunaszerdahely Város 2014/7. sz. (2014. április 8.) Dunaszerdahely Város által az anyagi szükséghelyzetben nyújtandó egyszeri támogatás, az egyszeri szociális támogatás és további pénzügyi támogatás nyújtásával kapcsolatos eljárás menetéről és feltételeiről szóló általános érvényű rendelete**

**I. Cikk  
Bevezető rendelkezések**

1. Jelen általános érvényű rendelet (továbbiakban „ÁÉR“) célja, hogy meghatározza a Dunaszerdahely Város területén állandó lakhellyel rendelkező polgárok részére az anyagi szükséghelyzetben nyújtandó egyszeri támogatás, az egyszeri szociális támogatás és további pénzügyi támogatás nyújtásával kapcsolatos eljárás menetét és feltételeit.

**Értelmező rendelkezések**

**II. Cikk  
Alapfogalmak**

1. Jelen általános érvényű rendelet szerint jogosult kérelmező az a polgár, aki természetes személy és
2. Dunaszerdahely Város területén állandó lakhellyel rendelkezik
3. a Várossal szemben nincs semmilyen pénzügyi tartozása illetve a Várossal a pénzügyi tartozások térítése érdekében részletfizetési naptárt kötött, amelyet rendszeresen teljesít.

Jelen rendelet VII. és IX. Cikk értelmében nyújtandó támogatás esetében nem szükséges a Dunaszerdahely Város területén állandó lakhellyel rendelkező természetes személynek felmutatni azon igazolást, amely azt igazolja, hogy a Várossal szemben nincs semmilyen pénzügyi tartozása. (helyi adók, települési és kisebb építkezési hulladékkezelési közszolgáltatási díj)

1. Az egyszeri segély a rendkívüli kiadások részleges fedezésére szolgál a háztartás azon tagjai esetében, akiknek anyagi szükséghelyzetben segélyt folyósítanak. Az egyszeri segély elsősorban a nélkülözhetetlen ruházat, fehérnemű, lábbeli, a nélkülözhetetlen háztartási felszerelés, mégpedig fekvőhely, asztal, szék, hűtőszekrény, tűzhely, főzőlap, fűtőtest, tüzelő, mosógép, takarók, ágynemű, szokásos konyhai edények, rendkívüli gyógykezelési kiadások vagy tanszerek beszerzésére szolgál.1)
2. Háztartást az együtt elbírált természetes személyek (a továbbiakban csak „a háztartás tagjai”) alkotják, akik lehetnek: egyedülálló, férj és feleség, férj, feleség és ellátatlan gyermekek, akik velük közös háztartásban élnek, szülők és velük közös háztartásban élő ellátatlan gyermekek, szülők és 25. életévüket be nem töltött gyermekek, akiknek nincs jövedelmük vagy jövedelmük kevesebb, mint a havi minimálbér összege és a szülőkkel közös háztartásban élnek, szülők és a velük közös háztartásban élő, 25. életévüket be nem töltött gyermekek, akik nappali tagozaton folytatnak tanulmányokat és jövendő hivatásukra készülnek, természetes személyek, ha nekik segélyt nyújtanak válságos élethelyzetben, valamint lakhatást biztosítanak külön jogszabályok szerint, nagykorú természetes személyek, ha nekik reszocializációs központban gondoskodást nyújtanak bentlakásos formában. 2)

|  |
| --- |
| 1. Az anyagi szükséghelyzet az az állapot, amikor a háztartás tagjainak jelen törvény szerinti jövedelme nem éri el a külön jogszabályban meghatározott létminimum összegét, és a háztartás tagjai nem tudják vagy nem képesek munkával, tulajdonosi jogaik gyakorlásával vagy más tulajdonjogi viszonyuk és törvényes igényük érvényesítésével jövedelmüket biztosítani vagy jövedelmüket növelni. 3) 2. Létminimum a természetes személy bevételének társadalmilag elismert minimális értéke, amely alatt már anyagi szükséghelyzet állapota áll fenn. 4) 3. Alapvető létszükségletnek a jelen törvény céljaira a napi egyszeri meleg étel, a feltétlenül szükséges ruházat és a szálláshely számít. 5) 4. Az egyszeri szociális támogatás nyújtásának tekintetében rendkívüli kiadásoknak minősülnek főként:  * szükséges ruházat, fehérnemű és cipő, * a kiskorú gyermek részére az iskolaszerek megvásárlása, * a kiskorú gyermek részére az iskolai kiadások megtérítése, * élelmiszer vásárlása, * háztartás alapvető ellátása, * rendkívüli gyógykezelési költségek * személyes okiratok intézése * egyéb olyan rendkívüli kiadások, amelyek a kérelmező vagy vele közös elbírálás alá eső személyek hátrányos szociális helyzetével összefüggőek. |

**III. Cikk**   
**Anyagi szükséghelyzetben nyújtandó egyszeri támogatás**

1. A Város az anyagi szükséghelyzetben lévő személyek részére egyszeri támogatást nyújthat a jelen rendelet II. Cikk (8) bekezdése szerinti rendkívüli kiadások megtérítésére.
2. A Város az anyagi szükséghelyzetben lévő személyek és a velük közös elbírálás alá eső személyek részére pénzbeli formában egyszeri támogatást nyújthat, amellyel kifizetésre kerül jelen rendelet III. cikk (1) bekezdése szerinti támogatás az igazolt valós kiadások mértékéig, legfeljebb azonban a létminimum értékének háromszorosáig, minden nagykorú természetes személy részére.

**IV. Cikk  
Egyszeri szociális támogatás**

1. A Város az anyagi szükséghelyzetben és a szociális szükséghelyzetben lévő személyek és a velük közös elbírálás alá eső személyek részére egyszeri szociális támogatást nyújthat a rendkívüli kiadások megtérítésére.
2. Az egyszeri szociális támogatás nyújtásának tekintetében rendkívüli kiadásoknak minősülnek főként a jelen rendelet II. Cikk (9) bekezdése szerinti kiadások.
3. Jelen rendelet IV. cikk (1) bekezdése szerinti polgárnak minősül:
4. Munkanélküli polgár, aki az illetékes Munka, Szociális és Családügyi Hivatalban, mint regisztrált álláskereső szerepel és igazolja, hogy az anyagi szükséghelyzetben nyújtandó támogatás elismeréséről szóló határozathozatalra vár és az utolsó hónapban hátrányos szociális helyzetbe került (nem rendelkezik jövedelemmel). Az anyagi szükséghelyzetben járó támogatás első részletének kifizetéséig az ilyen polgár részére egyszeri szociális támogatás nyújtható.
5. Az a polgár, aki igazolja, hogy rokkantsági vagy öregségi nyugdíj elismeréséről szóló határozathozatalra vár, amely már folyamatban van és az utolsó hónapban hátrányos szociális helyzetbe került. A nyugdíj, illetve az anyagi szükséghelyzetben járó támogatás első részletének kifizetéséig az ilyen polgár részére egyszeri szociális támogatás nyújtható.
6. Az előzetes fogva tartásból, a büntetés-végrehajtási intézetből vagy kényszer-gyógykezelésből (alkohol vagy kábítószer elvonó) szabadlábra helyezett polgár, aki felmutatja az erről szóló jelentést és egyben bejelentkezett a Munka, Szociális és Családügyi Hivatalban, mint álláskereső és kérelmezte az anyagi szükséghelyzetben járó támogatást, nem rendelkezik bevétellel és szüksége van pénzügyi eszközökre személyes okiratok intézéséhez és az alapvető létszükségletek kielégítéséhez. A munkanélküli segély, illetve az anyagi szükséghelyzetben járó támogatás első részletének kifizetéséig az ilyen polgár részére egyszeri szociális támogatás nyújtható.
7. Egyedülálló polgár, akinek egyetlen jövedelem forrása az öregségi, korkedvezményes öregségi vagy rokkantsági nyugdíj, amely nem haladja meg a külön törvény szerint a létminimum 1,2 szeresét, a rendkívüli kiadások fedezésére az ilyen polgár részére egyszeri szociális támogatás nyújtható.
8. Az egyszeri szociális támogatás mértéke legfeljebb a kérelmező és vele közös elbírálás alá eső személyek létminimumának kétszerese lehet.

**V. Cikk**

**Az anyagi szükséghelyzetben nyújtandó egyszeri támogatás és egyszeri szociális támogatás nyújtásával kapcsolatos eljárás menete**

1. Az anyagi szükséghelyzetben nyújtandó egyszeri támogatást és egyszeri szociális támogatást csak a meghatározott formanyomtatvány szerinti írásbeli kérelem alapján nyújtható, amelyet a Dunaszerdahelyi Városi Hivatal szociális ügyek alosztálya ad ki.
2. Az anyagi szükséghelyzetben nyújtandó egyszeri támogatás és egyszeri szociális támogatás pénzbeli vagy vásárlási utalványok formájában nyújtandó.
3. Az anyagi szükséghelyzetben nyújtandó egyszeri támogatás és egyszeri szociális támogatás nyújtásával kapcsolatos eljárásra a közigazgatási eljárásról szóló 1967. évi 71. törvény és későbbi módosításai vonatkoznak.

**VI. Cikk**

**Gyermek születése esetén járó egyszeri támogatás**

1. A gyermek születése esetén járó egyszeri támogatás nyújtás célja anyagi támogatás és a szülői jogok és kötelezettségek teljesítésének segítése.
2. Támogatásra jogosult személy az, aki teljesíti a jelen rendeletben meghatározott feltételeket:
3. az első gyermekét, gyermekeit (aki legalább 28 napot élt) szülő anya (továbbiakban „anya-első gyermeket szülő“),
4. elsőszülött gyermek, gyermekek apja, ha

* az anya elhunyt vagy eltűnt vagy
* jogerős bírósági határozat alapján az elsőszülött gyermek, gyermekek az apa szülői felügyeletébe kerültek vagy

1. az a személy, akinek jogerős bírósági vagy más illetékes szerv határozata alapján az elsőszülött gyermek, gyermekek a felügyeletébe kerültek
2. A Város a gyermek születése esetén járó egyszeri támogatást a következő feltételek teljesítése esetén nyújthat:
3. jelen rendelet 3. sz. mellékletben feltüntett formanyomtatvány szerinti írásbeli kérelem benyújtása, legkésőbb a gyermek 6 hónapos koráig,
4. legalább az egyik szülő a Város területén állandó lakhellyel rendelkezik a gyermek születésének időpontjában,
5. a kérelem benyújtásának időpontjában a gyermek Város területén állandó lakhellyel rendelkezik,
6. a gyermeket a születése után nem helyezték más személy felügyelete alá,
7. a kérelmezőnek a Várossal szemben nincs semmilyen pénzügyi tartozása.
8. A gyermek születése esetén járó egyszeri támogatás összege 50,- euró.
9. Ha egyszerre 2 vagy több gyermek is születik, akkor az egyszeri pénzügyi támogatás minden gyermek esetén külön jár.

**VII. Cikk**

**Lakos elhalálozása**

Az olyan elhunyt személy esetében, akinek az eltemettetésével kapcsolatos költségeket, nincs aki fedezze, a Város a temetéssel kapcsolatos legszükségesebb költségeket téríti, a tényleges költségkimutatás alapján. A Város a nyújtott összeg megtérítését az elhunyt hagyatéki eljárása során teljes mértékben érvényesíti. Ha az elhunyt nem rendelkezik hagyatékkal, akkor a temetéssel kapcsolatos költségeket a Város viseli.

**VIII. Cikk**  
**Egyszeri támogatás nyugdíjasok részére**

A Város a Dunaszerdahely Város területén állandó lakhellyel rendelkező, összes 75 év feletti nyugdíjas részére minden évben tekintet nélkül az öregségi nyugdíj mértékére egyszeri pénzügyi támogatást nyújthat a karácsonyi ünnepek alkalmával.

**IX. Cikk**

**Egyszeri karácsonyi segély**

A Város a súlyos fogyatékossággal élő (igazolvánnyal rendelkező) gyermekek családja részére, 18. életév betöltéséig, tekintet nélkül a rokkantsági nyugdíj mértékére egyszeri pénzügyi támogatást nyújthat a karácsonyi ünnepek alkalmával.

**X. Cikk**

**A kérelmező felelőssége**

1. Abban az esetben, ha a természetes személy részére a jelen rendelet szerinti támogatás és járulék nyújtása nem törvényes jogon alapul, akkor köteles az átvett támogatást vagy járulékot illetve azok részét a Város írásbeli felszólítására visszaszolgáltatni.
2. Ha a jelen rendelet szerinti támogatás és járulék nyújtása nem törvényes jogon alapul, annak visszatérítésére irányuló igény elévülése 3 év, attól a naptól számítva, amikor a Város jelen tényt felismerte.

**XI. Cikk**

**Közös rendelkezések**

1. Jelen rendelet III. cikk és a IV. cikk szerinti támogatás és járulék nyújtása nem törvényes jogon alapul.
2. Az anyagi szükséghelyzetben nyújtandó egyszeri támogatást, az egyszeri szociális támogatást és a gyermek születése esetén járó egyszeri támogatást a Város az adott évre vonatkozó, jóváhagyott költségvetésében meghatározott mértékig nyújt.
3. Jelen rendelet III. cikk szerinti anyagi szükséghelyzetben nyújtandó egyszeri támogatás és a IV. cikk szerinti egyszeri szociális támogatás nyújtására egy éven belül csak egyszer van mód. Az anyagi szükséghelyzetben nyújtandó egyszeri támogatás és az egyszeri szociális támogatás nyújtása jelen rendelet alapján nem zárja ki egymást.

**XII. Cikk**

**Záró rendelkezések**

1. Hatályon kívül helyeződik Dunaszerdahely Város 2013/4. sz. (2013. február 26.) Dunaszerdahely Város által az anyagi szükséghelyzetben nyújtandó egyszeri támogatás és az egyszeri szociális támogatás nyújtásával kapcsolatos eljárás menetéről és feltételeiről szóló általános érvényű rendelete.
2. Ez a rendelet a Városi Hivatal hirdetőtábláján való kifüggesztést követő 15. napon lép hatályba.

Kelt, Dunaszerdahely, 2014. április 8.

JUDr. Hájos Zoltán

polgármester

|  |
| --- |
| 1)17.§ (1) bekezdés-törvény 2013. évi 417. az anyagi szükséghelyzetben élők segélyezésérőlvalamint egyes más törvények módosításáról és kiegészítéséről  2)3.§ -törvény 2013. évi 417. az anyagi szükséghelyzetben élők segélyezésérőlvalamint egyes más törvények módosításáról és kiegészítéséről  3)2.§ -törvény 2013. évi 417. az anyagi szükséghelyzetben élők segélyezésérőlvalamint egyes más törvények módosításáról és kiegészítéséről  4)2.§-törvény 2003. évi 601. a létminimumról valamint egyes más törvények módosításáról és kiegészítéséről  5)2.§ (2) bekezdés -törvény 2013. évi 417. az anyagi szükséghelyzetben élők segélyezésérőlvalamint egyes más törvények módosításáról és kiegészítéséről |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A Képviselő-testület ezen általános érvényű rendeletét a 2014.04.08. testületi ülésén hozta.

Az általános érvényű rendelet javaslata a lakosság értesítése érdekében a városi hivatal hirdetőtábláján és internetes honlapján 2014.03.21. lett közzé téve.

Az elfogadott általános érvényű rendelet a városi hivatal hirdetőtábláján és internetes honlapján 2014.04.15. lett közzé téve.

Ezen általános érvényű rendelet a 2014.04.30. lép hatályba.